Komisijos reglamentas (EEB) Nr. 3749/86
1986 m. gruodžio 9 d.
nustatantis ryžių sektoriuje taikomų mokesčių ir grąžinamųjų išmokų operacinį įvykį
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1985 m. birželio 11 d. Tarybos reglamentą (EEB) Nr. 1676/85 dėl apskaitos vieneto vertės ir bendroje žemės ūkio politikoje taikytinų perskaičiavimo kursų [1], ypač į jo 5 straipsnio 3 dalį,
kadangi remiantis Komisijos reglamentu (EEB) Nr. 3294/86 [2], perskaičiavimo kursas turi būti nustatomas taikant piniginį koeficientą, kuris yra apskaičiuojamas ir taikomas panašiai kaip piniginės kompensacijos;
kadangi, remiantis Reglamento (EEB) Nr. 1676/85 4 straipsniu, jei keičiamas žemės ūkio perskaičiavimo kursas, turi būti keičiami ir dydžiai, kurių operacinis įvykis - po šio pakeitimo; kadangi remiantis minėto reglamento 5 straipsnio 1 dalies a punktu "operacinis įvykis", kalbant apie prekyboje priskaičiuojamas arba suteikiamas sumas, yra atliekami muitiniai importo arba eksporto formalumai;
kadangi iš anksto nustatytos mokesčių ir grąžinamųjų išmokų sumos nacionaline valiuta skiriasi; kadangi dėl to veiklos vykdytojams rizikinga iš anksto nustatyti mokesčius ir grąžinamąsias išmokas; kadangi dėl šios priežasties operacinis įvykis turėtų būti apibrėžtas kaip prašymo iš anksto nustatyti mokesčius arba grąžinamąsias išmokas tam, kad būtų galima taikyti minimų sumų perskaičiavimo į nacionalinę valiutą kursą, priėmimo diena;
kadangi šiame reglamente numatytos priemonės atitinka Javų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Ryžių sektoriuje taikytinų mokesčių ir grąžinamųjų išmokų sumų perskaičiavimo į nacionalinę valiutą operacinis įvykis yra:
- kai šios sumos nustatomos iš anksto - prašymo dėl išankstinio nustatymo pateikimo diena,
- kai išankstinis nustatymas vykdomas paraiškų konkurso tvarka - paskutinė paraiškų pateikimo diena.
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1986 m. gruodžio 9 d.